Il-ġurnalist Taljan Nello Scavo rrapporta lil Neville Gafà, l-eks impjegat fl-Uffiċċju tal-Prim Ministru minħabba theddida fuq Twitter f'Ġunju li għadda. Newsbook.com.mt segwa dawn il-kummenti fuq Twitter fejn anke talab lill-Pulizija x'passi se tieħu fil-konfront tal-kummenti ta' Gafà li kien jaħdem fl-uffiċċju tal-Prim Ministru. Il-Kelliem tal-Pulizija spjega li peress li Scavo mhux ċittadin Malti, il-Korp dam sakemm stabbilixxa kuntatt mal-persuna biex dan seta' jiġi mgħarraf bid-drittijiet tiegħu li seta' jipproċedi bil-każ fil-ġurisdizzjoni Maltija. Nello Scavo ilu jaħdem fuq stejjer marbutin mat-tbatija li jsofru l-immigranti fil-Mediterran f'isem il-midja Kattolika L'Avvenire, flimkien ma' ġurnalisti internazzjonali oħra minn The Guardian u The New York Times fost l-oħrajn, inkluż Newsbook.com.mt . Kif żvela Newsbook.com.mt , il-Kelliem tal-Pulizija kkonferma li l-każ qed jiġi investigat mid-Dipartiment tal-Investigazzjonijiet Kriminali. Bil-każ ġie mitkellem Neville Gafà fil-Kwartieri tal-Pulizija. Gafà interrogat dwar theddid lil ġurnalist – ma jikkummentax ma' Newsbook Il-ġurnalist Taljan jinvestiga pushbacks li jsiru fil-kampijiet ta' konċentrament Libjani fuq immigranti mill-kontinent Afrikan. Fix-xogħol investigattiv tiegħu, Scavo żvela sistema li tikkastiga lill-umanità f'isem il-legalità. Fit-tweġiba tiegħu għal tweet ta' Scavo, Gafà qal: "Waqqfu n-negozju maħmuġ. Jekk le, aħna se nwaqqfukom." Din it-tweet kienet indirizzata lil Scavo, lill-għaqda Alarm Phone u lil Rescue Med. Meta Scavo staqsa għal min qed jirreferi Gafà b'"aħna," ma rċieva l-ebda tweġiba. It-tweet ta' Gafà dehret stramba meta wieħed iqis li ftit jiem qabel, huwa ċanfar lill-Ministru għall-Affarijiet Barranin Evarist Bartolo talli faħħar lill-Gvern Libjan. Mhux se twaqqafna milli nsalvaw lin-nies – NGO lil Gafa Anke l-Ministeru għall-Affarijiet Barranin talab lill-Korp tal-Pulizija biex jinvestiga allegazzjonijiet ta' theddid li għamel Gafà fil-konfront tal-ġurnalist investigattiv Taljan Nello Scavo. Il-Gvern jitlob lill-Pulizija tinvestiga lil Neville Gafà .td_uid_3_5f33fff2b0066_rand.td-a-rec-img{text-align:left}.td_uid_3_5f33fff2b0066_rand.td-a-rec-img img{margin:0 auto 0 0}